Eddie gaan BaaBaas op Twickers breiEddie Jones. Foto: Twitter. Eddie Jones het skaars die trekpas as Engeland se hoofafrigter gekry, of die Barbarians het die 62-jarige Aussie-afrigter opgeraap. Jones, wat met ŉ wenrekord van 73% saam met die Rose gespog het, sal volgende jaar aan die stuur van die BaaBaas wees wanneer hulle op 28 Mei teen ŉ Wêreldspan op Twickenham speel. “Dit is ŉ ongelooflike eer om die Barbarians vir ŉ tweede keer af te rig. Dan sien ek ook daarna uit om na Twickenham terug te keer – ek het immers baie goeie herinneringe van dié stadion,” het Jones gesê. Die Wêreldspan word deur Steve Hansen afgerig – die legendariese Nieu-Seelandse breier wat sleg tweede teen Jones in die halfeindstryd van die 2019 Wêreldbeker-toernooi gekom het. Steve Hansen. (Foto: Natacha Pisarenko/AP) “My wedywering met Steve het destyds in Superrugby-wedstryde begin en later na die internasionale arena oorbeweeg. Dit beloof om ŉ lekker uitdaging te wees en ek is seker ons al twee sien baie na die wedstryd uit.” Engeland se rugbybase het Jones verlede week in die pad gesteek nadat die Rose vanjaar net ŉ handjievol wedstryde kon wen. “Dit is belangrik om erkenning aan Eddie te gee vir die groot bydrae wat hy tot Engelse rugby gemaak het. Benewens sy goeie wenrekord het hy ook met die ontwikkeling van baie spelers en afrigters gehelp. Ek is dankbaar vir alles wat hy gedoen het,” het Bill Sweeney, uitvoerende hoof van Engeland se rugbybeheerliggaam (RFU) gesê. Onder Jones se toesig het die Engelsmanne egter ŉ merkwaardige lopie van 18 onoorwonne wedstryde geniet, terwyl hulle drie keer die Sesnasies-trofee omhoog gehou het. NEWS ????️ The @KillikandCo ???? will be against a World XV ???? at Twickenham Stadium next year ???? BUT it gets even better… #Baabaas will be coached by EDDIE JONES ???? …And the World XV by STEVE HANSEN ????#KillikCup #rugby pic.twitter.com/BQBOtwueP7 — Barbarian FC (@Barbarian_FC) December 13, 2022